CELEX: 62018TN0646
Language: sl
Date: 2018-10-26 00:00:00
Title: Zadeva T-646/18: Tožba, vložena 26. oktobra 2018 – Bonnafous/Komisija

21.1.2019   
            
            
               SL
            
            
               Uradni list Evropske unije
            
            
               C 25/42
            
         
      Tožba, vložena 26. oktobra 2018 – Bonnafous/Komisija
      (Zadeva T-646/18)
      (2019/C 25/55)
      Jezik postopka: francoščina
      
         Stranki
      
      
         Tožeča stranka: Laurence Bonnafous (Bruselj, Belgija) (zastopnika: A. Blot in S. Rodrigues, avocats)
      
         Tožena stranka: Evropska komisija
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  ugotovi, da je ta tožba dopustna in utemeljena;
               
            posledično,
      
                  —
               
               
                  izpodbijani sklep razglasi za ničen;
               
            
                  —
               
               
                  toženi stranki naloži plačilo stroškov.
               
            
         Tožbeni razlogi in bistvene trditve
      
      Tožeča stranka v utemeljitev svoje tožbe za razglasitev ničnosti sklepa Komisije z dne 9. oktobra 2018, s katerim je bila zavrnjena potrdilna prošnja za dostop do dokumenta (revizijsko poročilo za leto 2018 kadrovske službe Izvajalske agencije za izobraževanje, avdiovizualno področje in kulturo, ki ima interno registrsko številko ARES(2018)361356 z dne 21. januarja 2018), navaja tri tožbene razloge.
      
                  1.
               
               
                  Prvi tožbeni razlog: kršitev Uredbe št. 1049/2001, člena 15(3) PDEU in člena 42 Listine, ker Komisije ni spoštovala obveznosti, ki jih ima v skladu s pravico javnosti do dostopa do dokumentov institucij in obveznosti preglednosti.
               
            
                  2.
               
               
                  Drugi tožbeni razlog: kršitev člena 296 PDEU in člena 41 Listine, torej obveznosti obrazložitve, ker so v analizi iz izpodbijanega sklepa navedeni splošne trditve in abstraktno izraženi razlogi.
               
            
                  3.
               
               
                  Tretji tožbeni razlog: kršitev načela sorazmernosti, ker je Komisija zavrnila dostop do zahtevanega dokumenta, kar je napačno utemeljila na splošni domnevi nerazkritja.